L-Istitut tal-Ġurnalisti Maltin (IĠM) il-Ġimgħa 10 ta' Lulju ħabbar il-ġurnalisti rebbieħa tal-25 edizzjoni tal-Malta Journalism Awards f'ċerimonja li saret fi SmartCity Malta fejn matulha jkunu ppremjati dawk li jaħdmu fil-ġurnaliżmu. Fl-istess ċerimonja, ġurija indipendenti ippreseduta mill-President Emeritus Dr George Abela bħala Chairman, flimkien mas-Sur Tonio Bonello u s-Sinjura Josanne Cassar ħabbret lis-Sur Joseph Brockdorff, bħala r-rebbieħ tal-Gold Award. Il-President Emeritus Dr Ugo Mifsud Bonnici, Chairman tal-Fondazzjoni Tumas Fenech għall-Edukazzjoni fil-Ġurnaliżmu, ippreżenta l-Gold Award lis-Sinjura Aurelia Brockdorff f'isem is-Sur Joseph Brockdorff. Dan l-unur jingħata lil persuna nnominata li skond il-Ġurija tkun marret lil hinn minn rekwiżiti ta' prattika normali fil-ġurnaliżmu. Ġurija indipendenti oħra kienet maħtura mill-IĠM biex tevalwa s-sottomissjonijiet għall-Malta Journalism Awards. Din kienet magħmulha minn Dr Charles Xuereb bħala Chairman u mis-sinjuri Pio Dalli u Charles Meilaq. Dawn kienu r-rebbieħa kollha: Ġurnaliżmu Stampat – Aħbarijiet – sponsorjata mill-HSBC Bank Malta p.l.c. (Trofew ippreżentat minn Franco Aloisio, Head Communications) Joe Mikallef (il-mument/In-Nazzjon) Ġurnaliżmu Fotografiku – sponsorjata minn The Farsons Foundation (Trofew ippreżentat minn Bryan A. Gera, Chairman) Joseph Galea – Runner Up (il-mument/In-Nazzjon) Ġurnaliżmu Mxandar – Skript Televiżiv – Aħbarijiet – sponsorjata mill-Awtorità tax-Xandir (Trofew ippreżentat minn Anthony J. Tabone, Chairman) Ġurnaliżmu Mxandar – Skript Televiżiv – Features – sponsorjata mill-Awtorità tax-Xandir (Trofew ippreżentat minn Anthony J. Tabone, Chairman) Ġurnaliżmu Mxandar – Filmat Televiżiv – sponsorjata mill-Awtorità tax-Xandir (Trofew ippreżentat minn Dr. Simon Manicalo, Segretarju tal-Bord) It-Tim ta' Xarabank (PBS) Ġurnaliżmu Mxandar – Radju – sponsorjata mill-Awtorità tax-Xandir (Trofew ippreżentat minn Dr. Simon Manicalo, Segretarju tal-Bord) Ġurnaliżmu Kulturali – sponsorjata mill-Awtorità Maltija tat-Turiżmu (Trofew ippreżentat minn Dominic Micallef, Kap Taqsima Storja u Kultura) Ġurnaliżmu dwar l-Ivvjaġġar – sponsorjata minn Brittania Services Limited (Trofew ippreżentat minn Noel Farrugia, Direttur Maniġerjali) Tim ta' Xarabank – Runner Up (PBS) Ġurnaliżmu Imxandar Sports – Kategorija sponsorjata mill-Fond għall-Kawżi Ġusti (Trofew ippreżentat mis-Sur Charles Flores, Viċi Chairman tal-Kunsill tal-Istitut tal-Ġurnalisti Maltin) Ġurnaliżmu Stampat Sports – sponsorjata minn Crystal Finance Investments Limited (trofew ippreżentat mis-Sur Conrad Mifsud, Direttur Finanzjarju) Ġurnaliżmu Fotografiku Sports (Trofrew preżentat minn Charles Camenzuli, Membru tal-Kunsill tal-Istitut tal-Ġurnalisti Maltin) Ġurnaliżmu Elettroniku (e-Journalism) – sponsorjata minn SmartCity Malta (Trofew ippreżentat mis-Sinjura Sandra Chetcuti, Events & Marketing Manager) Artikli ta' Opinjoni – sponsorjata mill-Bank Ċentrali ta' Malta (Trofew ippreżentat minn Stephen Attard, Head Communications) Ġurnaliżmu Ambjentali – sponsorjat mill-Kumpanija Green Pak Co-op Society Limited (Trofew ippreżentata mill-Inġinier Mario Schembri, Kap Eżekuttiv) L-Ilsien Nazzjonali fil-Ġurnaliżmu – Kategorija Speċjali (Trofew ippreżentat minn Dr Mario Cassar, f'isem il-Kunsill Nazzjonali tal-Ilsien Malti) Il-Ġurija ħejjiet ukoll rapport dwar is-sottomissjonijiet u l-livell ġurnalistiku tagħhom, li ġie ppubblikat fil-fuljett tas-serata.
Malta Journalism Awards: Jitħabbru r-rebbieħa tal-25 edizzjoni